Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3223

2007. november 22. Felszállási kitérő — Take-off alternate Olyan kitérő repülőtér, amelyen a légi-jármű leszállhat, ha ez röviddel a felszállás után szükségessé válik és erre az indulási repülőtér nem használható. Útvonal kitérő — En-route alternate Olyan kitérő repülőtér, amelyen egy légi-jármű leszállhat, ha az útvonal-repülés közben a hajózószemélyzet szokásostól eltérő vagy vészhelyzetet tapasztal. ETOPS útvonal kitérő — ETOPS en-route alternate Olyan alkalmas és megfelelő kitérő repülőtér, amelyen egy légi-jármű szükség esetén leszállhat, ha az ETOPS üzemeltetés közben egy hajtómű leáll vagy a hajózószemélyzet egyéb, a szokásostól eltérő vagy vészhelyzetet tapasztal. Célállomás kitérő (célkitérő) — Destination alternate Olyan kitérő repülőtér, amely felé a légi-jármű folytathatja az útját, ha a tervezett célállomás repülőterén a leszállás végrehajtása lehetetlenné válik vagy nem tanácsos. Megjegyzés - Az a repülőtér, amelyről a repülés elindult, az adott repülés számára útvonal vagy célállomás kitérőként is megjelölhető. Korlátozott terület — Restricted area Egy állam föld területe vagy felségvizei felett elhelyezkedő meghatározott kiterjedésű légtér, amelyen belül a légi-jármű repülését bizonyos meghatározott körülmények alapján korlátozzák. Körzeti irányító központ — Area control centre Az illetékessége alá tartozó irányítói területeken üzemelő ellenőrzött repülések számára légiforgalmi irányító szolgálat biztosítása céljából létesített egység. Körzeti irányító szolgálat — Area control service Az irányítói körzetekben üzemelő ellenőrzött repülések számára létesített légiforgalmi irányító szolgálat. Közel-körzet — Terminal control area Egy vagy több nagy repülőtér közelében, általában az ATS útvonalak egyesülésénél létesített irányítói körzet. Különleges VFR repülés — Special VFR flight A repülőtéri irányítói körzeten belül, a látás utáni időjárási körülményeknél rosszabb időjárási helyzetben a légiforgalmi irányító szolgálat által engedélyezett VFR repülés. Látás szerinti időjárási körülmények — Visual meteorological conditions (VMC) Látástávolsággal, felhőzettől mért távolsággal és felhőalappal kifejezett időjárási körülmények, ha azok a látás szerinti időjárási körülményekre meghatározott minimum értékeknél jobbak. Megjegyzés - A látás szerinti időjárási körülményekre meghatározott minimum értékeket a 4. fejezet tartalmazza. Látástávolság — Visibility Légi-navigációs célokra szolgáló látástávolság, az alábbiak közül a nagyobb:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes